proxectonos/corpus_dominio_legal_administrativo_tmp huggingface dataset:
RESOLUCIÓN do 7 de xuño de 2017, da Secretaría Xeral de Cultura, pola que se inscribe a Asociación de Amigos del Camino de Santiago Siero Jacobeo no Rexistro de Entidades de Promoción do Camiño de Santiago.
Consellería de Cultura, Educación e Ordenación Universitaria — III. Outras disposicións — 20/06/2017

Feitos
A Asociación de Amigos del Camino de Santiago Siero Jacobeo presenta unha solicitude de inscrición no Rexistro de Entidades de Promoción do Camiño de Santiago o día 31 de maio de 2017.
A solicitude foi presentada segundo o modelo que figura como anexo I do Decreto 45/2001 de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito
É de aplicación especificamente ao procedemento a seguinte normativa:
– Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria.
– Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, de 13 de xuño.
O artigo 23 deste último decreto regula que «para a súa inscrición no rexistro as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral do Patrimonio Cultural emite un informe o día 6 de xuño de 2017 sobre a solicitude, no cal se constata que a Asociación de Amigos del Camino de Santiago Siero Jacobeo persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro. Por iso,
Que a Asociación de Amigos del Camino de Santiago Siero Jacobeo quede inscrita no Rexistro de Entidades de Promoción do Camiño de Santiago co número 216.
Santiago de Compostela, 7 de xuño de 2017
ORDE do 6 de xuño de 2017 pola que se dispón o cesamento dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 16/06/2017

O texto refundido da Lei de portos do Estado e da mariña mercante, aprobado mediante o Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias. O citado acordo establece, ademais, a composición do Consello de Administración da Autoridade Portuaria da Coruña, e indica no seu anexo que serán designados dous vogais por parte dos municipios en cuxo termo está localizada a zona de servizo do porto.
Desde a entrada en vigor da Orde FOM/1318/2012, do 6 de xuño, pola que se aproba a primeira modificación do Plan de utilización dos espazos portuarios do porto da Coruña, referida ao ámbito territorial das novas instalacións portuarias en Punta Langosteira, situadas no concello de Arteixo, resulta necesario que o dito concello estea representado no Consello de Administración xunto co Concello da Coruña.
Polo exposto, en exercicio da facultade atribuída, por proposta do Concello de Arteixo,
O cesamento, por petición propia, de Carlos Calvelo Martínez como vogal representante do Concello de Arteixo no Consello de Administración da Autoridade Portuaria da Coruña, agradecéndolle os servizos prestados.
Santiago de Compostela, 6 de xuño de 2017
RESOLUCIÓN do 9 de xuño de 2017, da Xefatura Territorial de Pontevedra, pola que se adxudica o financiamento dos proxectos de fomento do uso do galego dos equipos de dinamización lingüística dos centros de titularidade privada de Galicia que imparten ensinanzas regradas de niveis non universitarios, para o curso escolar 2016/17, ao abeiro da Orde do 29 de decembro de 2016 (Diario Oficial de Galicia número12, do 18 de xaneiro de 2017).
Consellería de Cultura, Educación e Ordenación Universitaria — III. Outras disposicións — 20/06/2017

O xefe territorial da Consellería de Cultura, Educación e Ordenación Universitaria de Pontevedra, despois de ver a proposta de resolución da Xefatura do Gabinete de Normalización Lingüística, que fiscalizou a Intervención Territorial Delegada, e ao ter delegadas as competencias segundo a base 13 da convocatoria,
– Adxudicar as cantidades propostas que se recollen no anexo I.
– Denegar as solicitudes de subvencións polos motivos que se expoñen no anexo II.
Contra esta resolución caberá interpoñer recurso de reposición, no prazo dun mes, ante esta xefatura territorial ou, directamente, recurso contencioso-administrativo, no prazo de dous meses ante o Tribunal Superior de Xustiza de Galicia.Estes prazos contaranse desde o día seguinte ao da publicación desta resolución no Diario Oficial de Galicia.
Pontevedra, 9 de xuño de 2017
RESOLUCIÓN do 9 de xuño de 2017, da Xefatura Territorial da Coruña, pola que se adxudica o financiamento dos proxectos de fomento do uso do galego dos equipos de dinamización da lingua galega dos centros de titularidade privada de Galicia que imparten ensinanzas regradas de niveis non universitarios, para o curso escolar 2016/17, ao abeiro da Orde do 29 de decembro de 2016 (Diario Oficial de Galicia número 12, do 18 de xaneiro de 2017).
Consellería de Cultura, Educación e Ordenación Universitaria — III. Outras disposicións — 20/06/2017

O xefe territorial da Consellería de Cultura, Educación e Ordenación Universitaria da Coruña, despois de ver a proposta de resolución da Xefatura do Gabinete de Normalización Lingüística, que fiscalizou a Intervención Territorial Delegada da Xunta de Galicia na Coruña, e pola delegación de competencias da base 13 da convocatoria,
– Adxudicarlles as cantidades propostas que se recollen no anexo I.
– Denegar as solicitudes de subvención aos centros polos motivos que se expoñen no anexo II.
Contra esta resolución caberá interpoñer recurso de reposición no prazo dun mes ante esta xefatura territorial ou directamente recurso contencioso-administrativo no prazo de dous meses ante o Tribunal Superior de Xustiza de Galicia, que se contarán, en ambos os dous casos, desde o día seguinte ao da publicación desta resolución no Diario Oficial de Galicia.
A Coruña, 9 de xuño de 2017
RESOLUCIÓN do 5 de xuño de 2017 de cesamento dun membro do Comité Territorial de Ética da Investigación de Santiago-Lugo.
Consellería de Sanidade — II. Autoridades e persoal — 15/06/2017

O presidente do Comité Territorial de Ética da Investigación de Santiago-Lugo enviou o 24.5.2017 un escrito á Secretaría Xeral Técnica da Consellería de Sanidade no que vén a comunicar o cesamento por petición propia de Daniel de la Iglesia García en tanto que membro do Comité Territorial de Ética da Investigación de Santiago-Lugo.
Antecedentes:
Mediante a Resolución do 21 de xaneiro de 2014, que se publicou no DOG núm. 22, do 3 de febreiro, concedeuse a acreditación do Comité Territorial de Ética da Investigación de Santiago-Lugo, estableceuse a súa sede e nomeáronse como membros as persoas que se relacionaban no seu anexo.
Consideracións legais e técnicas:
O Decreto 63/2013, do 11 de abril, regula os comités territoriais de ética da investigación. No relativo á súa composición, o artigo 9.5 sinala que «os membros destes comités serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada de homes e mulleres».
Pola súa banda, o número 6 do artigo 9 do citado Decreto 63/2013, do 11 de abril, dispón que «o nomeamento efectuarase por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou por incumprimento notorio das súas funcións, a criterio do comité, e logo de audiencia do interesado».
Logo de ver o que se expuxo, e de acordo coa proposta que efectuou a Secretaría Xeral Técnica desta consellería,
Revogar o nomeamento de Daniel de la Iglesia García, á súa solicitude, como membro do Comité Territorial de Ética da Investigación de Santiago-Lugo.
Santiago de Compostela, 5 de xuño de 2017
ORDE de 5 de xuño de 2017 de aprobación definitiva do Plan de accesibilidade do transporte interurbano ao centro urbano da Coruña.
Consellería de Infraestruturas e Vivenda — III. Outras disposicións — 20/06/2017

O 27 de xaneiro de 2014 publicouse no DOG a Lei 14/2013, do 26 de decembro, de racionalización do sector público autonómico. Esta lei ten como obxecto a racionalización de todo o sector público autonómico e da actividade administrativa, así como a adopción de medidas dirixidas a unha maior eficiencia do gasto e da mellora da xestión do sector público autonómico.
Nesta liña, na súa disposición adicional segunda, baixo a rúbrica Racionalización do sistema de transporte público, permite elaborar e aprobar plans de accesibilidade do transporte interurbano ao centro urbano, en que se concreten as novas rutas e se fixen novos puntos de parada e interconexión das redes urbana e interurbana de transporte público, co fin de mellorar as condicións de accesibilidade das persoas usuarias á rede de transporte público de viaxeiros por estrada.
Con base nesta previsión normativa, en que se regulan os requisitos mínimos que deben cumprir os correspondentes plans de accesibilidade do transporte interurbano ao centro urbano, a súa tramitación e os seus efectos sobre os contratos de servizo de transporte público que poidan resultar afectados, elaborouse o Plan de accesibilidade do transporte interurbano ao centro urbano da Coruña, o cal foi sometido ao trámite de información pública mediante resolucións da Dirección Xeral de Mobilidade do 22 de xuño de 2016 e do 2 de xaneiro de 2017 (DOG núm. 128, do 7 de xullo de 2016, e DOG núm. 9, do 13 do xaneiro de 2017).
Así mesmo, foron escoitados os concellos interesados e as empresas contratistas afectadas segundo consta na disposición adicional décimo segunda da Lei 14/2013.
Como resultado das observacións recibidas, as xuntanzas mantidas e os informes emitidos durante a tramitación do citado documento procedeuse á redacción do documento final do plan.
En consecuencia, de conformidade co que antecede, e por proposta da Dirección Xeral de Mobilidade,
1º. Aprobar o Plan de accesibilidade do transporte interurbano ao centro urbano da Coruña, cos efectos previstos na disposición adicional décimo segunda da Lei 14/2013, do 26 de decembro, de racionalización do sector público autonómico.
2º. Notifíquese esta orde ás empresas contratistas dos servizos de transporte público afectadas e publíquese no Diario Oficial de Galicia.
O texto íntegro deste documento poderase consultar na páxina web da Consellería de Infraestruturas e Vivenda, Dirección Xeral de Mobilidade, no seguinte enlace:
http://civ.xunta.gal/seccion-tema/c/CIV_Transporte_de_viaxeiros?content=Direccion_Xeral_Mobilidade/Transporte_Publico/seccion.html&std=Plan_accesibilidade_corunha.html#
Santiago de Compostela, 5 de xuño de 2017
RESOLUCIÓN do 9 de xuño de 2017 pola que se ordena a publicación do Acordo do Consello da Xunta de Galicia do 8 de xuño de 2017 polo que se aproba a relación de postos de traballo da Axencia Tributaria de Galicia.
Consellería de Facenda — III. Outras disposicións — 20/06/2017

A aprobación da relación de postos de traballo da axencia pública autonómica Axencia Tributaria de Galicia xustifícase polas razóns indicadas no punto primeiro do acordo.
En consecuencia, por proposta da directora da Axencia, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 8 de xuño de 2017, adoptou o seguinte
Primeiro. Apróbase a relación de postos de traballo da Axencia Tributaria de Galicia, nos termos que se sinalan no anexo a este acordo, como consecuencia da necesidade da súa adaptación á estrutura establecida no Decreto 30/2017, do 30 de marzo, polo que se establece a estrutura orgánica da Consellería de Facenda, nas necesidades funcionais e organizativas actuais desta, así como na Orde da Consellería de Facenda do 10 de maio de 2017 pola que se modifica a Orde do 21 de novembro de 1989 pola que se fixan os criterios xerais para a elaboración das relacións de postos de traballo da Comunidade Autónoma de Galicia e se aproba o modelo e se ditan instrucións para o cubrir.
Segundo. Clasifícanse de libre designación os postos que a seguir se relacionan en aplicación do criterio de excepcionalidade que á marxe se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordénase a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 8 de xuño de 2017, relativo á aprobación da relación de postos de traballo da axencia pública autonómica Axencia Tributaria de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 9 de xuño de 2017
EXTRACTO da Resolución do 2 de xuño de 2017 pola que se aproban as bases reguladoras para a concesión, en réxime de concorrencia competitiva, das subvencións para o desenvolvemento de proxectos audiovisuais de produción galega e se convocan para o ano 2017.
Axencia Galega das Industrias Culturais — III. Outras disposicións — 16/06/2017

BDNS (Identif.): 350625.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Poderán optar a estas subvencións todas as persoas físicas ou xurídicas constituídas como produtoras audiovisuais independentes cunha antigüidade mínima e sen interrupcións dun ano (epígrafe IAE 9611), e con sucursal ou oficina permanente polo menos un ano, previo a esta convocatoria, na Comunidade Autónoma de Galicia ou nun Estado membro da UE ou que forme parte do acordo que establece a Área Económica Europea, e que desenvolvan a súa actividade habitual en Galicia.
Segundo. Finalidade
A finalidade das subvencións é o fomento dos traballos previos á produción audiovisual, nas modalidades establecidas na base seguinte, que se atopen en fase inicial de desenvolvemento e que se prevexa que se levará a cabo nos exercicios 2017 e 2018, nas modalidades seguintes:
1. As modalidades de subvención que comprende esta convocatoria son as seguintes:
a) Desenvolvemento de proxectos de ficción para cine e televisión (longametraxes, series e miniseries).
b) Desenvolvemento de proxectos de animación (longametraxes cinematográficas e series de animación para televisión).
c) Desenvolvemento de proxectos de documental para cine e televisión.
d) Desenvolvemento de proxectos de pilotos de programas para televisión que destaquen por ofrecer formatos innovadores e alto potencial de internacionalización.
Terceiro. Bases reguladoras
Resolución do 2 de xuño de 2017 pola que se aproban as bases reguladoras para a concesión, en réxime de concorrencia competitiva, das subvencións para o desenvolvemento de proxectos audiovisuais de produción galega e se convocan para o ano 2017.
Cuarto. Importe
O importe máximo da subvención concedida pola Agadic non poderá superar o 75 % do importe subvencionable.
En todo caso, as cantidades máximas que se poderán conceder segundo o tipo de proxecto son as seguintes:
Longametraxe cinematográfica de ficción/serie ou miniserie de ficción para televisión: 20.000 euros.
Longametraxe cinematográfica de animación/serie de animación: 20.000 euros.
Longametraxe de ficción para televisión/longametraxe cinematográfica documental/longametraxe documental para televisión/piloto de programa para televisión: 10.000 euros.
Quinto. Prazo de presentación de solicitudes
O prazo para a presentación das solicitudes será dun mes, contado a partir do día seguinte ao da publicación desta resolución no Diario Oficial de Galicia.
Santiago de Compostela, 2 de xuño de 2017
RESOLUCIÓN do 7 de xuño de 2017 pola que se publica a oferta de emprego público (OPE) do persoal docente e investigador para o ano 2017.
Universidade da Coruña — III. Outras disposicións — 16/06/2017

Conforme ao disposto no artigo 70 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público; no artigo 1 do Real decreto lei 6/2017, do 31 de marzo, polo que se aproba a oferta de emprego público nos ámbitos de persoal docente non universitario e universitario, Forzas Armadas, Forzas e Corpos de Seguridade do Estado e corpos de policía dependentes das comunidades autónomas para 2017; nos artigos 12 e 34 da Lei 1/2017, do 8 de febreiro, de orzamentos xerais da Comunidade Autónoma de Galicia para o ano 2017; a disposición adicional segunda do Real decreto lei 10/2015, do 11 de setembro, que modifica o artigo 62 da Lei orgánica 6/2001, do 21 de decembro, de universidades, así como nos estatutos da Universidade da Coruña (UDC) e no acordo do Consello de Goberno do 27 de abril de 2017 polo que se aproba a oferta pública de emprego para o ano 2017 de prazas estables de persoal docente e investigador da Universidade da Coruña, logo da negociación cos órganos de representación do persoal docente e investigador,
Primeiro. Publicar a oferta de emprego público (OPE) do persoal docente e investigador da UDC para o ano 2017.
Segundo. Esta OPE inclúe as necesidades de recursos humanos de carácter permanente no ámbito docente e investigador con asignación orzamentaria que non poden ser cubertas cos efectivos de persoal existentes, segundo se detalla no anexo.
Terceiro. Por Resolución do 24 de maio de 2017, da Dirección Xeral de Planificación e Orzamentos da Consellería de Facenda da Xunta de Galicia, foi autorizada esta oferta de emprego público por aplicación da taxa de reposición de efectivos correspondente ao ano 2017.
Cuarto. As convocatorias dos concursos de acceso derivados desta oferta publicaranse no
Boletín Oficial del Estado
e no
Diario Oficial de Galicia
, para garantir a publicidade esixida nos artigos 62 e 48.3 da Lei 6/2001, do 21 de decembro, de universidades, e executaranse dentro do prazo máximo previsto no artigo 70 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público.
A Coruña, 7 de xuño de 2017
En aplicación do disposto na disposición derradeira segunda do Real decreto lei 10/2015, do 11 de setembro, que modifica o artigo 62.2 da Lei orgánica 6/2001, do 21 de decembro, de universidades, inclúense na OPE para o ano 2017 as seguintes prazas polo procedemento de promoción interna:
A OPE das mencionadas prazas non afecta o cumprimento dos obxectivos de estabilidade orzamentaria establecidos para a Universidade da Coruña nin os demais límites fixados na Lei orgánica 2/2012, do 27 de abril, de estabilidade orzamentaria e sustentabilidade financeira.
RESOLUCIÓN do 16 de maio de 2017 pola que se dá publicidade dos convenios de colaboración subscritos por esta entidade pública no primeiro cuadrimestre do ano 2017.
Augas de Galicia — III. Outras disposicións — 16/06/2017

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) establece que cada consellería ou entidade, deberá publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o primeiro cuadrimestre do ano 2017, que se incorpora como anexo a esta resolución.
Santiago de Compostela, 16 de maio de 2017
RESOLUCIÓN do 9 de xuño de 2017 pola que se ordena a publicación do Acordo do Consello da Xunta de Galicia do 8 de xuño de 2017 polo que se aproba a modificación da relación de postos de traballo da Consellería de Economía, Emprego e Industria.
Consellería de Facenda — III. Outras disposicións — 16/06/2017

A aprobación da modificación da relación de postos de traballo da Consellería de Economía, Emprego e Industria xustifícase polas razóns indicadas no punto primeiro do acordo.
En consecuencia, por proposta do secretario xeral técnico da Consellería, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 8 de xuño de 2017, adoptou o seguinte
Primeiro. Apróbase a modificación da relación de postos de traballo da Consellería de Economía, Emprego e Industria, nos termos que se sinalan no anexo a este acordo como consecuencia da necesidade de crear os postos de traballo de persoal laboral para levar a cabo o procedemento de integración, como persoal laboral da Xunta de Galicia, do persoal laboral fixo correspondente á rama de actividade do Laboratorio Oficial de Metroloxía de Galicia procedente da extinta Fundación para o Fomento da Calidade Industrial e o Desenvolvemento Tecnolóxico de Galicia, que voluntariamente solicitou a súa integración, en execución do procedemento previsto no Decreto 129/2012, do 31 de maio, polo que se regula o réxime aplicable a persoal das entidades instrumentais integrantes do sector público autonómico de Galicia que sexan obxecto de creación, adaptación ou extinción, e na Orde do 1 de febreiro de 2016, do conselleiro de Facenda, pola que se inicia o procedemento de integración, como persoal laboral da Xunta de Galicia, do persoal laboral fixo procedente da extinta Fundación para o Fomento da Calidade Industrial e o Desenvolvemento Tecnolóxico de Galicia.
Segundo. Ordénase a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 8 de xuño de 2017, relativo á aprobación da modificación da relación de postos de traballo da Consellería de Economía, Emprego e Industria, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 9 de xuño de 2017
RESOLUCIÓN do 9 de xuño de 2017 pola que se ordena a publicación do Acordo do Consello da Xunta de Galicia do 8 de xuño de 2017 polo que se aproba a modificación da relación de postos de traballo da Axencia Galega de Innovación.
Consellería de Facenda — III. Outras disposicións — 16/06/2017

A aprobación da modificación da relación de postos de traballo da axencia pública autonómica Axencia Galega de Innovación xustifícase polas razóns indicadas no punto primeiro do acordo.
En consecuencia, por proposta da directora da Axencia, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 8 de xuño de 2017, adoptou o seguinte
Primeiro. Apróbase a modificación da relación de postos de traballo da Axencia Galega de Innovación, nos termos que se sinalan no anexo a este acordo, como consecuencia da necesidade de crear os postos de traballo de persoal laboral para levar a cabo o procedemento de integración, como persoal laboral da Xunta de Galicia, do persoal laboral fixo procedente da extinta Fundación para o Fomento da Calidade Industrial e o Desenvolvemento Tecnolóxico de Galicia, agás os correspondentes á rama de actividade da fundación constituída polo Laboratorio Oficial de Metroloxía de Galicia, a integrar na Consellería de Economía, Emprego e Industria, que voluntariamente solicitou a súa integración, de conformidade co disposto no procedemento previsto no Decreto 129/2012, do 31 de maio, polo que se regula o réxime aplicable a persoal das entidades instrumentais integrantes do sector público autonómico de Galicia que sexan obxecto de creación, adaptación ou extinción, e na Orde do 1 de febreiro de 2016, do conselleiro de Facenda, pola que se inicia o procedemento de integración, como persoal laboral da Xunta de Galicia, do persoal laboral fixo procedente da extinta Fundación para o Fomento da Calidade Industrial e o Desenvolvemento Tecnolóxico de Galicia.
Segundo. Ordénase a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 8 de xuño de 2017, relativo á aprobación da modificación da relación de postos de traballo da axencia pública autonómica Axencia Galega de Innovación, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 9 de xuño de 2017
EXTRACTO da Orde do 1 de xuño de 2017 pola que se establecen as bases reguladoras e se fai pública a convocatoria para a concesión, en réxime de concorrencia competitiva, dos premios Smart Commerce de Galicia 2017 (código de procedemento IN214C).
Consellería de Economía, Emprego e Industria — III. Outras disposicións — 15/06/2017

BDNS (Identif.): 350539.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Poderán optar aos premios os comerciantes retallistas que desenvolvan a súa actividade comercial en Galicia e que cumpran os requisitos establecidos legalmente para exercer a actividade. Cada comerciante solicitará a participación nunha única categoría, para o cal marcará o recadro correspondente da solicitude.
Segundo. Obxecto
Estas bases teñen por obxecto regular a concesión dos premios Smart Commerce como un recoñecemento institucional e social a aqueles comercios que apostan por situar o cliente no centro da súa estratexia, aproveitando todos os recursos á súa disposición co fin de lle achegar a súa oferta.
Terceiro. Bases reguladoras
Publícanse conxuntamente coa convocatoria.
Cuarto. Contía
Destínase un total de 9.500 euros da aplicación orzamentaria 09.30.751A.480.0.
Os premios do Comercio de Galicia constarán das seguintes categorías:
a) Premio Smart Commerce Galicia, cunha contía de 3.000 euros, na cal se incluirá o premio correspondente á provincia.
b) Premio Smart Commerce Provincial, cunha contía de 1.500 euros por provincia.
c) Premio E-Commerce, cunha contía de 1.000 euros.
d) Premio Social Commerce, cunha contía de 1.000 euros.
Quinto. Prazo de presentación de solicitudes
Dous meses, contados a partir do día seguinte ao da publicación desta orde no
Diario Oficial de Galicia
. Entenderase que o prazo vence o día cuxo ordinal coincida co que serviu de partida, que é o da publicación no
Diario Oficial de Galicia
e, se é festivo, o primeiro día hábil seguinte.
Santiago de Compostela, 1 de xuño de 2017
RESOLUCIÓN do 26 de maio de 2017 pola que se dá publicidade a unha encomenda de xestión á Axencia Galega de Infraestruturas para a xestión das actuacións de execución das obras de construción do novo Centro de Saúde do Milladoiro (Ames).
Servizo Galego de Saúde — III. Outras disposicións — 19/06/2017

De conformidade co previsto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á resolución da Presidencia do organismo autónomo Servizo Galego de Saúde, do 26 de maio de 2017, pola que se encomenda á Axencia Galega de Infraestruturas a xestión das actuacións para acometer a execución das obras de construción do novo Centro de Saúde do Milladoiro (Ames).
– Actividade: a xestión das actuacións precisas para acometer a execución das obras de construción dun novo centro de saúde; a contratación da dirección facultativa das obras está en mans do Servizo Galego de Saúde.
– Natureza e alcance da xestión encomendada: a encarga ten natureza intersubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia, segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o día seguinte ao da sinatura da encomenda, ata o día 30 de setembro de 2019.
Santiago de Compostela, 26 de maio de 2017
RESOLUCIÓN do 9 de xuño de 2017, da Dirección Xeral de Educación, Formación Profesional e Innovación Educativa, pola que se regula a incorporación ao programa de dobre titulación de Bacharelato e Baccalauréat -Bachibac- en centros educativos sostidos con fondos públicos da Comunidade Autónoma de Galicia para o curso 2017/18.
Consellería de Cultura, Educación e Ordenación Universitaria — III. Outras disposicións — 19/06/2017

Co obxecto de continuar coas accións de mellora enmarcadas na Estratexia galega de linguas estranxeiras EDUlingüe 2020, así como a vontade de seguir promovendo a cooperación en materia educativa con Francia, procede a regulación da implantación do programa de dobre titulación de Bacharelato e Baccalauréat -Bachibac- en centros educativos de Galicia para o curso 2017/18.
Con esta finalidade, a Dirección Xeral de Educación, Formación Profesional e Innovación Educativa, resolve anunciar:
Primeiro. A regulación e convocatoria de incorporación ao programa de dobre titulación de Bacharelato e Baccalauréat –Bachibac– en centros educativos sostidos con fondos públicos da Comunidade Autónoma de Galicia para o curso 2017/18 estará dispoñible na páxina web da Consellería de Cultura, Educación e Ordenación Universitaria:
www.edu.xunta.gal/portal
Segundo. O prazo de presentación de solicitudes comezará o día seguinte ao da publicación do presente anuncio no DOG e rematará o día 10 de xullo de 2017.
Terceiro. Os centros docentes que desexen impartir o programa Bachibac deberán formular a súa solicitude ante a Dirección Xeral de Educación, Formación Profesional e Innovación Educativa, conforme o modelo que figura como anexo I da convocatoria, e dirixila á Dirección Xeral de Educación, Formación Profesional e Innovación Educativa da Consellería de Cultura, Educación e Ordenación Universitaria.
Santiago de Compostela, 2 de xuño de 2017
RESOLUCIÓN do 29 de maio de 2017, da Dirección Xeral de Enerxía e Minas, pola que se dá publicidade ás resolucións da Consellería de Economía, Emprego e Industria do 11 de abril de 2017, de concesión e inadmisión de axudas ao abeiro da Orde do 22 de decembro de 2016 pola que se establecen as bases reguladoras para a concesión de subvencións, en réxime de concorrencia non competitiva, para o pagamento de parte da factura eléctrica a través do tícket eléctrico social de Galicia, e se procede á súa convocatoria para o ano 2017 (Diario Oficial de Galicia número 10, do 16 de xaneiro de 2017).
Consellería de Economía, Emprego e Industria — III. Outras disposicións — 19/06/2017

De conformidade co disposto no artigo 45.1 da Lei 39/2015, do 1 de outubro, do procedemento administrativo común das administracións públicas, e no artigo 11 das bases reguladoras da Orde do 22 de decembro de 2016 pola que se establecen as bases reguladoras para a concesión de subvencións, en réxime de concorrencia non competitiva, para o pagamento de parte da factura eléctrica a través do tícket eléctrico social de Galicia, procédese por medio desta resolución a dar publicidade ás resolucións da Consellería de Economía, Emprego e Industria de data 11 de abril de 2017, polas que se conceden e inadmiten axudas solicitadas ao abeiro da citada Orde do 22 de decembro de 2016 (1ª resolución).
Os interesados poderán consultar a información detallada das resolucións no seguinte enderezo https://ticketelectrico.xunta.es/dxem/consulta/, así como no enlace habilitado na páxina web da Consellería de Economía, Emprego e Industria.
Así mesmo, fáiselle saber aos interesados que contra as citadas resolucións, que son definitivas en vía administrativa, cabe interpoñer, de ser o caso:
1. Recurso potestativo de reposición, ante o conselleiro de Economía, Emprego e Industria, no prazo dun mes, desde o día seguinte ao da súa publicación ou en calquera momento a partir do día seguinte a aquel en que, de acordo coa súa normativa específica, se produza o acto presunto, segundo o establecido nos artigos 123 e 124 da Lei 39/2015, do 1 de outubro, do procedemento administrativo común das administracións públicas.
2. Recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da notificación da resolución, se esta for expresa, ou de seis meses contados a partir do seguinte a aquel en que se produza o acto presunto.
Santiago de Compostela, 29 de maio de 2017
EXTRACTO da Orde do 1 de xuño de 2017 pola que se establecen as bases reguladoras para a concesión, en réxime de concorrencia competitiva, de subvencións para a mellora da imaxe, acondicionamento e modernización dos establecementos comerciais retallistas, e se procede á súa convocatoria para o ano 2017 (código de procedemento IN201H).
Consellería de Economía, Emprego e Industria — III. Outras disposicións — 15/06/2017

BDNS (Identif.): 350772.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.go.es/bdnstrans/index).
Primeiro.
Beneficiarias
As persoas físicas ou xurídicas, públicas ou privadas, comunidades de bens ou calquera outro tipo de unidade económica ou patrimonio separado sen personalidade xurídica, legalmente constituídas que, en todo caso, cumpran ademais os seguintes requisitos:
Que desenvolvan a súa actividade comercial en Galicia, que o domicilio social e fiscal radique na Comunidade Autónoma e que cumpran os requisitos establecidos legalmente para exercer a actividade.
Que, tendo a condición de peme conforme os requisitos establecidos pola Comisión Europea na súa Recomendación 2003/361/CE, do 6 de maio (DOUE 124, do 20 de maio, p. 36), empreguen menos de dez (10) traballadores e non teñan a consideración de grande establecemento comercial segundo a normativa aplicable.
Que estea dada de alta nalgunha das epígrafes do IAE que se relacionan no anexo II e que esta constitúa a actividade principal do solicitante.
Que desenvolvan a actividade comercial nun establecemento comercial cunha superficie de exposición e venda igual ou inferior a 150 metros cadrados, agás que a actividade comercial se encadre na epígrafe 653.1 do IAE.
Segundo.
Obxecto
A concesión de subvencións para a mellora da imaxe, acondicionamento e modernización dos establecementos comerciais retallistas.
Terceiro.
Bases reguladoras
Publícanse conxuntamente na convocatoria.
Cuarto.
Importe
Destínanse 1.300.000 € con cargo á aplicación orzamentaria 09.30.751A.770.2.
Quinto.
Prazo de presentación de solicitudes
Un mes, que contará a partir do día seguinte ao da publicación desta orde no
Diario Oficial de Galicia
.
Santiago de Compostela, 1 de xuño de 2017
RESOLUCIÓN do 6 de xuño de 2017, da Dirección Xeral de Enerxía e Minas, pola que se dá publicidade dos beneficiarios das axudas concedidas ao abeiro da Orde do 27 de xaneiro de 2017 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2017 (código do procedemento IN541A).
Consellería de Economía, Emprego e Industria — III. Outras disposicións — 22/06/2017

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, no artigo 25 do anexo I da Orde do 27 de xaneiro de 2017 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2017 (código do procedemento IN541A), por medio desta resolución publícase o extracto das axudas outorgadas pola Consellería de Economía, Emprego e Industria ao abeiro da dita orde.
a) Norma reguladora da convocatoria: Orde do 27 de xaneiro de 2017 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2017 (código do procedemento IN541A).
b) Aplicación orzamentaria: 09.20.732A.760.1.
c) Crédito orzamentario: 500.000 euros.
d) Destinatarios: concellos da Comunidade Autónoma de Galicia.
e) Finalidade: creación de viveiros industriais de empresas en parques empresariais da Comunidade Autónoma de Galicia.
f) Beneficiarios e importe das axudas: no anexo a esta resolución recóllense os beneficiarios e o importe.
Santiago de Compostela, 6 de xuño de 2017
RESOLUCIÓN do 7 de xuño de 2017, da Dirección Xeral de Patrimonio Natural, pola que se dá publicidade ás axudas concedidas ao abeiro da Orde do 23 de decembro de 2015 pola que se establecen as bases reguladoras das axudas para paliar os danos producidos polo lobo e se convocan para o ano 2016.
Consellería de Medio Ambiente e Ordenación do Territorio — III. Outras disposicións — 22/06/2017

A Orde do 23 de decembro de 2015, da Consellería de Medio Ambiente e Ordenación do Territorio, estableceu as bases e convocou para o ano 2016 as axudas para paliar os danos producidos polo lobo.
De conformidade co disposto no artigo 15 da Lei 9/2007, do 13 de xuño, de subvencións de Galicia, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
De acordo co anterior,
Facer pública a aprobación das axudas que se relacionan como anexo a esta resolución, axustándose aos principios de publicidade, concorrencia, obxectividade, transparencia, igualdade e non discriminación, para as que a secretaria xeral técnica de Medio Ambiente e Ordenación do Territorio, no desenvolvemento das súas funcións delegadas nas bases reguladoras destas axudas, formulou resolución de concesión no ano 2016:
a) Norma reguladora da convocatoria: Orde do 23 de decembro de 2015 pola que se establecen as bases reguladoras das axudas para paliar os danos producidos polo lobo e se convocan para o ano 2016.
b) Aplicación orzamentaria: 07.04.541B.470.1.
c) Finalidade da axuda: compensación polos danos ocasionados polos ataques do lobo ás reses das explotacións gandeiras.
d) Destinatarios: propietarios de reses de explotación gandeira.
Santiago de Compostela, 7 de xuño de 2017
ORDE do 12 de xuño de 2017 pola que se dispón o nomeamento dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 21/06/2017

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias. O citado acordo establece, ademais a composición do Consello de Administración da Autoridade Portuaria da Coruña e indica no seu anexo que serán designados dous vogais por parte dos municipios en cuxo termo está localizada a zona de servizo do porto.
Desde a entrada en vigor da Orde FOM/1318/2012, do 6 de xuño, pola que se aproba a primeira modificación do Plan de utilización dos espazos portuarios do porto da Coruña, referida ao ámbito territorial das novas instalacións portuarias en Punta Langosteira, situadas no concello de Arteixo, resulta necesario que o dito concello estea representado no Consello de Administración xunto co Concello da Coruña.
Polo exposto, en exercicio da facultade atribuída, por proposta do Concello de Arteixo,
O nomeamento de Alberto Castro Calvete como vogal representante do Concello de Arteixo no Consello de Administración da Autoridade Portuaria da Coruña.
Santiago de Compostela, 12 de xuño de 2017
RESOLUCIÓN do 19 de maio de 2017, da Secretaría Xeral Técnica da Consellería de Infraestruturas e Vivenda, pola que se lles dá publicidade aos convenios de colaboración subscritos por esta consellería no primeiro cuadrimestre de 2017.
Consellería de Infraestruturas e Vivenda — III. Outras disposicións — 23/06/2017

Consonte o establecido no artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro), publícase no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único
Darlles publicidade aos convenios subscritos pola Consellería de Infraestruturas e Vivenda no primeiro cuadrimestre do ano 2017, que se incorporan como anexo a esta resolución.
Santiago de Compostela, 19 de maio de 2017
ORDE do 8 de xuño de 2017 pola que se modifica a autorización do centro privado Chíos Formación, da Coruña.
Consellería de Cultura, Educación e Ordenación Universitaria — III. Outras disposicións — 23/06/2017

A titularidade do centro privado Chíos Formación, da Coruña, solicita a supresión do ciclo formativo de grao medio (CM) Atención a persoas en situación de dependencia, e a autorización do ciclo formativo de grao superior (CS) Igualdade de xénero.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Suprimir o CM Atención a persoas en situación de dependencia e autorizar o CS Igualdade de xénero, no centro privado Chíos Formación; o centro queda configurado como se sinala a seguir:
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no dito centro, así como o equipamento adecuado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 8 de xuño de 2017
CORRECCIÓN DE ERROS. Orde do 9 de xuño de 2017 pola que se regula a adscrición de forma temporal, en comisión de servizos e por petición da persoa interesada, do persoal funcionario dos corpos docentes que imparte docencia en centros dependentes desta consellería, en atención a situacións de conciliación da vida familiar e laboral.
Consellería de Cultura, Educación e Ordenación Universitaria — I. Disposicións xerais — 26/06/2017

Advertidos erros na citada resolución publicada no
Diario Oficial de Galicia
número 115, do 19 de xuño de 2017, cómpre efectuar as siguintes modificacións:
Na páxina 29712 onde di: «DISPOÑO:», debe dicir: «ACORDO:»
No artigo 2.b), na páxina 29713 onde di:
«b) O persoal laboral docente dependente da Consellería de Cultura, Educación e Ordenación Universitaria que se encontre en situación de servizo activo ou de excedencia por coidado de familiares».
Debe dicir:
«b) O persoal laboral docente dependente da Consellería de Cultura, Educación e Ordenación Universitaria que se encontre en situación de servizo activo ou de excedencia por coidado de familiares ou de excedencia por violencia de xénero no prazo de solicitude establecido no artigo 5».
No artigo 3.1, na páxina 29713 onde di:
«1. Ter un fillo ou filla menor de catro anos, ou ter e convivir cun fillo ou filla menor de seis anos cando se trate dun núcleo familiar composto por un único proxector ou proxenitora que non conviva con outra persoa coa que manteña unha relación análoga á conxugal»,
Debe dicir:
«1. Tipo I) Ter un fillo ou filla menor de catro anos, ou ter e convivir cun fillo ou filla menor de seis anos cando se trate dun núcleo familiar composto por un único proxector ou proxenitora que non conviva con outra persoa coa que manteña unha relación análoga á conxugal».
Na páxina 29718 onde di: «Disposición derrogatoria», debe dicir: «Disposición derrogatoria única».